Primarul Mihai Chirica a anunţat, astăzi, în cadrul unei conferinţe de presă, că preşedintele Klaus Iohannis va vizita Iaşul pe 23 ianuarie, ocazie cu care va înmâna autorităţilor locale titlul de ‘Iaşi, Capitală istorică a României’.

În preambulul manifestărilor prezidenţiale, evenimentele vor începe la ora 11:00 la Primăria Iaşi. Se vor întâlni primarii celor şapte localităţi care au semnat documentul de constituire a Asociaţiei Moldova se Dezvoltă. Va fi discutat statutul asociaţiei şi vor fi primiţi noi membri.

În data de 24 ianuarie manifestările vor începe în Piaţa Unirii cu un concert de muzică populară. La ora 10,30 vor sosi oficialităţile, iar după ora 11,30 coloana oficială se va îndrepta spre Biserica Trei Ierarhi.

La ora 16,00 la Primăria Iaşi va avea loc o şedinţă Asociaţiei primăriilor unioniste din România şi Republica Moldova.

Manifestările se vor încheia în cursul serii, când va avea loc retragerea cu torţe a militarilor Brigăzii 15 Mecanizată Podu Înalt, pe traseul Piaţa Unirii – pietonalul Ştefan cel Mare şi Sfânt – Palatul Culturii.

Manifestările dedicate Unirii Principatelor Române, se vor desfăşura pe parcursul a două zile, a anunţat, astăzi, primarul Mihai Chirica:

(Radio Iaşi/ Constantin Mihai/ FOTO cronicadeiasi.ro)